જો યુવાઓમાં સ્કીલ, ટેલેન્ટ જેવા ગુણો નહીં હોય તો તે માનવ સંશાધન કે માનવ મૂડી બની શકશે નહીં. ભારતના એન્જિનિયર રશિયા અને ચાઇનાના એન્જિનિયર જેટલું ઉંચુ વિચારી શકતા નથી એ કડવી પણ વાસ્તવિકતા છે.’ એમ એઆઇસીટીઇના વાઇસ ચેરમેન પ્રો.એમ.પી.પુનિયાએ વિદ્યાનગર સ્થિત ચારૂતર વિદ્યામંડળ સંચાલિત બીવીએમ એન્જિનિયરીંગ કોલેજ દ્વારા ટેકક્વીપ થ્રી અને ગુજકોસ્ટના સહયોગથી વુમન ઇન સાયન્સ એન્ડ ટેક્નોલોજી: ક્રિએટીંગ સસ્ટેઇનેબલ કેરિઅર વિષય પર આયોજિત ઇન્ટરનેશનલ કોન્ફરન્સના સમાપન પ્રસંગે જણાવ્યું હતું.